
A 
wendia e situacion den cuido medico ta masha complica 
y hopi pober mes, caminda hendenan malo tin cu cana 
na varios ocasion, un caminda di cruz pa logra di haya un 
trato medico cu lo alivianan di nan dolor. 


Mirando e tendencia cu tin na e momentonan aki, caminda 
Gabinete Wever Croes II a anuncia cu lo stop cu recorte di 
60 miyon florin den cuido medico, na luga cu pashentnan 
mira un desaroyo pa un miho trato, e situacion ta net pa 
robes. 


Mita aña ta den caba y esunnan cu kier bay specialista, busca 
ayudo for di awor ya cu den e di dos parti di aña, presu- 
puesto pa e tipo di trato aki ta bira menos y esey ta pone cu 
pashentnan cu ta rekeri tratamento specialisa, lo tin cu sigui 
cu e supervision y cuido di nan propio dokter di cas. 


Den ultimo lunanan aki, mas y mas pashentnan ta wordo 
confronta cu dokternan di cas ta sigui purba na momento di 
tratamento medico, purbando na alivia nan pashentnan riba 
nan propio forsa y capacidad, 


Kisas esaki lo por tin di haber cu dokternan di cas cu ta alarga 
cierto tratamentonan sin manda e persona un specialista, lo 
por tin di haber cu nan propio situacion financiero pero ta 
bisto cu e fluho di pashentnan cu tin cu tin necesidad di un 
specialista, esaki ta birando mas y mas limita. 


Tambe ta notabel e hecho cu pa un pashent cu tin neces- 
idad di pasa den un MRI, tin cu spera simannan largo, algun 
hasta lunanan prome cu bin na remarca pa haya un opor- 
tunidad pa haci un MRI y esaki tambe ta conta ora di haci 


un CT-scan. 
Ta asombroso pa tuma nota cu tin pashentnan cu for di 
luna di november y december di 2022, ta sperando ainda 
pa wordo pasa pa un specialista of AZV tuma un decision 
pa manda e hendenan aki den exterior, principalmente na 
Colombia. 


Tin pashent cu a ser avisa pa dokter di cas cu lo haci un 
peticion pa e bay Colombia pa tratamento mas avansa pero 
ya tin ocho luna cu e persona aki ta sperando pero su salud 
ta sigui empeora te cu famianan a dicidi di busca placa fia, 
bende riba pa asina financia e biahe di nan ser keri pa ricibi 
su tratamento den exterior. 


Gabinete Wever Croes II a dicidi di introduci varios medida 
manera cu a wordo palabra cu Hulanda y CAft caminda for di 
algun tempo caba, hopi ciudadano no ta ricibi medicamento 
sin paga mas y hopi ta den un situacion financiero delicado 
caminda nan no por paga pa remedinan cu nan tin mester 
pero cu AZV ya no ta cubri. 


Minister di Salud Publico, Dangui Oduber luna pasa a anuncia 
cu gobierno ta stop cu e reduccion di gasto proponi pa su 
propio gobierno for di aña pasa pero en realidad e decision 
aki no a percura pa un progreso den e calidad di servicio 
medico cu ta wordo aplica na e momentonan aki. 


Casonan di emergencia caminda pashentnan ta rekeri aten- 
cion di un of otro specialista, ta birando imposibel pa hopi 
pashent ya cu e tempo pa warda pa aprobacion di esaki, ta 
empeora e situacion di e pashentnan pero tanto gobierno 
como AZV no ta ni reacciona. 


Situacion den cuido medico ta sigui 
deteriora sin bista pa mehoransa 

D 
en un sesion cu a dura cinco minuut den Corte Feder- 
al na Birmingham, Alabama diabierna ultimo, e asesino 
condena na Peru, Joran van der Sloot, a presenta dilanti di 
e Magistrado Hues Gray Borden, relaciona cu dos acusacion 
cu tin den su contra cu ta extorsion y fraude electronico. 


Riba pregunta di Hues Borden con e ta declara su mes contra 
di e dos acusacionnan, Joran den forma firme a bisa:”Mi no 
ta culpabel” loke a pone fin tambe na e sesion di diabierna 
pero a mustra e sospechoso si cu si den futuro e kier entrega 
un otro declaracion relaciona cu e dos acusacionnan cu tin 
den su contra, esaki lo sosode dilanti di un otro Hues na otro 
periodo stipula. 


Na inicio di e proceso a trece un traductor pa Joran pero 
mesora esaki a informa cu no ta necesario ya cu su Ingles 
ta sublime y esey tambe a sosode. 


Apesar cu e acusado a bisa cu e no ta culpabel na extorsion 
di mama di Nathaly, ta un hecho cu el a tuma mas cu 25 mil 
dollar pa supuestamente bisa e mama unda e curpa di su 
yiu ta dera of kico su persona lo a haci cu e resto mortal di 
e studiante. 


Prome cu inicio di e proceso, Hues tambe a mustra van der 
Sloot di su derechonan constitucional Mericano y na mes 
momento a apunta un a abogado publico pa representa su 
persona durante di e proceso mas dilanti. 


Diabierna ultimo ta abogado publico Mericano Kevin Butler 
tabata esun cu a asisti Joran y na final di e sesion, Joran a 
wordo hiba bek pa Shelby County Jail y lo keda encarcela 
eynan te ora comienso di s caso. 


Den sala di Corte tabata presenta mayornan di Nathaly 
Holloway, kende a disaparece despues cu por ultimo el a ser 
mira den compania di Joran na 2005 y ta trata aki di Beth y 
Dave hunto cu ruman homber di e studiante cu a perde aki 
na Aruba, esta Dave. 


Rato rato por a mira con e mama di Nathaly tabata mira den 
direccion di van der Sloot kende tabata bisti c’un jeans y un 
T-shirt. 


Vocero pa famia Holloway despues di e sesion di diabierna, 


a declara na prensa acumula dilanti di e edificio di Corte 
bisando: “esaki no ta e husticia mas real cu lo por tin den e 
caso aki, simplemente pa haya un tiki di husticia den e pais 
aki,” George Patriot Seymore a declara. 


Tata di Nathaly den un comunicado di prensa diabierna a 
expresa cu presentacion di Joran den Corte na Merca, ta 
un paso importante pa e carga responsabilidad y tambe 
pa logra husticia den e caso, mustrando cu e ta spera cu e 
acusacionnan contra di e acusado, lo guia e famia y husticia 
pa haya sa e berdad di kico a pasa cu Nathaly. 


Un amiga di famia Holloway a declara pafo di Corte cu e 
famia ta sumamente complaci cu porfin e dia aki a yega, 
esta di mira Joran van der Sloot dilanti di Hues. 


Joran van der Sloot na Hues: 
“Mi no ta culpabel” 

A 
ruba ta un pais democratico, contrario na paisnan sin 
ley, manera esnan na medio oriente. Ora cu scoge pa un 
sistema ta cera porta pa otro sistema. Mas si e pais ta co- 
firmante di tratadonan internacional cu ta protege derecho 
di tur ciudadano. 


Tanto den casonan di crimennan sexual como di matamento, 
tin variacion den e diferente delitonan pa cual un persona 
por wordo condena. Si e tabata planea, of ta accidente, si a 
uza violencia of no, si e sospechoso ta conoci di husticia of 
no. 


Por a scucha den e ultimo caso Ripped, unda Eddy Falcon 
a perde su bida, un biaha mas cu e castigo ta abou pa kita 
bida di un persona. 
E sistema hudicial na Aruba tin dos paso. Splica simple- 
mente, Ministerio Publico ta percura cu hechonan casti- 
gabel ta wordo investiga y hiba dilanti mesa berde. Pa logra 
esaki, ta traha hunto cu Polis y otro departamentonan inves- 
tigativo. Fiscal ta esun cu ta guia e investigacion. Hunto cu 
Huesnan OM ta forma parti di e poder hudicial. 


Pa loke ta e delitonan contra bida, por bisa cu den ley 
esakinan ta varios. Esaki ta delitonan cu tin como conse- 
cuencia cu un hende ta perde su bida. Ley ta papia di ases- 
inato, di kita bida di un hende of dood door schuld. 


Asesinato ta esun cu intencionalmente y premedita kita bida 
di un otro persona. E castigo maximo pa esaki por ta bida 
largo, cu en realidad ta nifica 30 aña. Aki na Aruba desde 
Status Aparte no tabatin un condena asina’ki. 


Premedita ta si di un forma calmo y tumando tempo pa pensa, 
a planea pa kita bida. E no ta un acto impusivo. Si e ta algo 
cu a sosode di forma impulsivo, durante of despues di un 
pleito, no por papia di loke ley ta cataloga como “moord”. Ta 
keda na Ministerio Publico pa prueba cu por papia di un acto 
premedita y planea. Por ehempel, si un persona pensa cu e 
ta bay mata un hende pasobra el a maltrate, e ta bay unda e 


persona ta cu e arma y mat’e, por papia di asesinato e ora. 
Cuanto castigo e lo haya ta depende di factor cu por influ- 
encia pa subi for di e minimo te na e maximo. No por bisa 
di antemano cuanto castigo lo haya pasobra ta depende di 
kico ta e guia cu Hofpa e tipo di delito y kico mester conta 
pa hacie mas pisa. 


E otro delito contra bida ta matamento. Esey ta ora cu 
intencionalmente kita bida di un persona, pero no di forma 
premedita. Pues cu no tabatin un planea adelanta pero si e 
intencion pa mata. Por ehempel, durante e discusion cu un 
persona, saca un arma (tambe arma blanco) y mata e otro. E 
mainta ey e no a lanta cu e pensamento pa mata e persona. 
Pero na momento cu el a tira of hinca, por papia di intencion. 


Por papia di intencion, si e sospechoso tabata sa of mester 
por tabata cu su comportacion / actuacion por a causa 
morto di e otro. Ta keda na OM pa proba cu e sospechoso en 
realidad tabatin e intencion ey. Na momento di sentencia, 
Hues lo tene cuenta cu hopi factornan huridico, entre cu si 
el a tuma e decision apesar cu e tabata sa cu e victima lo 
por a muri. 


Tin tambe matamento agrava. Esaki ta ora cu e sospechoso 
prome, durante of despues di comete e hecho castigabel, pa 
tapa e delito, of haci e cometemento di e delito mas facil, a 
mata e persona. 


Dood door schuld ta ora cu abo ta responsabel pa morto di 
un persona, sea door di un actitud iresponsabel of a causa 
di bo acto. Por ehempel bo a core auto malo of di forma 
iresponsabel. Pues si door di bo acto of falta di actuacion un 
otro persona ta perde su bida. Por ta cu no tabata bo inten- 
cion, pero ta bo culpa cu el a fayece. 


Por ehempel, si pa motibo di ta pendiente di otro cos, un 
dokter of enfermero ta duna un pashent un hangua robes y 
e ta muri. Den e delito aki no intencion y por lo tanto ta hopi 
diferente cu e otro delitonan ariba menciona. 


Huesnan man ta mara na prueba 
den proces-verbaal pa duna condena 

The Men’s Facial | $150 (including service charge) 
Let dad indulge in a tranquil oasis of pampering. A deeply cleanse, 
hydrate and smooth skin, leaving your complexion instantly energized. 


Applicable the whole weekend of June 17, 18 and 19. 


For information and reservations please call +297 527 2525 or 
email: rc.auart.spa@ritzcarlton.com. 


Local residents exclusive offer. Must present a valid ID. 
All applicable taxes and service charges are included. 
Limited availability. 


GIVE DAD THE GIFT OF 
RELAXATION 


C 
omision Europeo pa Prevencion di Tortura y Trato 
Inhumano (CPT) den 2022 a bishita Aruba, como 
parti di Reino Hulandes. Nan ta controla con e trato di 
detenidonan ta na Warda di Polis, na centronan di de- 
tencion y KIA. Den un parti di e rapport por lesa mane- 
ra cu e comision aki a fada di spera cu Aruba ta ehe- 
cuta recomendacionnan pa haci cambio den e Codigo 
di Procedura Penal. Cambionan cu tin un decada spe- 
ra pa haci y awo te ainda nada. Nan ta bisa Gobierno 
pa traha riba esaki y manda e cambionan pa nan wak. 


CPT ta haci apelacion na autoridadnan di Aruba pa 
revisa e sistema di detencion na wardanan di polis cu e 
meta pa baha e dianan cu ta wanta hende eyden cera. 
Y e discusion riba e tema aki mester bay den cuadro 
di e Codigo di Procedura Criminal nobo cu mester bini 
cu ne. 
Pa mas cu un decada a bin ta tuma luga discusionnan 
riba e codigo nobo aki na tur parti di Caribe Hulandes. 
E codigo aki mester trece cambionan significativo cu 
ta importante pa CPT. Asina por ehempel, e periodo 
inicial den custodia policial den e Codigo nobo mester 
ta tres dia, y por wordo prolonga un biaha so. Tambe 
e ta menciona e derecho di personanan deteni pa 
consulta cu nan abogado prome cu interogacion poli- 
cial. 


E delegacion a haya informacion durante nan bishita 
cu e tema di introduccion di e Codigo nobo ta bay 
wordo discuti un biaha mas den futuro cercano durante 
reunion di e Ministernan di Husticia di Hulanda y cu 
esnan di Aruba, Corsou y Sint Maarten. 
CPT a informa Gobierno cu nan kier haya update riba 
e tempo cu lo mester pa yega na e cambionan y pa e 
Codigo nobo drenta na vigor. Pero tambe detaye di e 
cambionan cu lo bay introduci cu e ley nobo. 


Y nan ta spera cu e CCP nobo lo tene cuenta cu e reco- 
mendacionnan y comentario den e informe ki, partic- 
ularmente pa loke ta e tempo limita di detencion den 
custodia policial (e derecho di acceso na un abogado 
y atencion medico, y e derecho pa informe un di tres 
persona di su detencion, como tambe e obligacion di 
informa un detenido di e derechonan aki). 
A mustra cu e leynan di Aruba ta papia cu un 
sospechoso por keda deteni na warda te maximo 10 
dia y 16 ora. Despues e mester bay KIA. Aunke cu ta 


Control di comision 
riba centronan 
di detencion y 
derecho di detenido 
tin varios critica 


respeta e tempo limite cu un persona deteni por pasa na warda di polis, e largura di e 
detencion na un warda di polis, ta standard 10 dia. 
Pero tambe a haya declaracion di personanan cu a bisa cu nan a pasa dos siman cera 
na warda, cu ta un contradiccion cu otro declaracionnan. A papia cu polisnan tambe cu 
a confirma e situacion aki. Y a splica cu esey ta sosode ora cu no tin espacio na KIA. 


CPT a bisa cu nan no por keda sin mustra riba e riesgo pa keda mucho largo na un warda 
di polis deteni. Ta papia di intimidacion mal trato. Pero banda di esaki, e falta di material, 
falta di actividadnan fisico y acceso sporadico na ehercicio pafo ta haci cu wardanan di 
polis no ta adecuado pa keda mucho tempo cera eynan. 


Nan ta kere cu un persona deteni, no por keda mas cu tres dia y 16 ora cera na un warda 
di polis y mester translada e persona di biaha pa prizon. Esaki lo no stroba Polis den e 
interogacionnan necesario. 


CPT ta haci apelacion na autoridadnan di Aruba pa revisa e sistema di detencion na 
wardanan di polis cu e meta pa baha e dianan cu ta wanta hende eyden cera. Y e discu- 
sion riba e tema aki mester bay den cuadro di e Codigo di Procedura Criminal nobo cu 
mester bini cu ne. 


Pa mas cu un decada a bin ta tuma luga discusionnan riba e codigo nobo aki na tur parti 
di Caribe Hulandes. E codigo aki mester trece cambionan significativo cu ta importante 
pa CPT. Asina por ehempel, e periodo inicial den custodia policial den e Codigo nobo 
mester ta tres dia, y por wordo prolonga un biaha so. Tambe e ta menciona e derecho di 
personanan deteni pa consulta cu nan abogado prome cu interogacion policial. 

INDULGE IN A SUMPTUOUS ARRAY OF DELECTABLE 
DISHES ALONG WITH TEMPTING DESSERTS AND 
BOTTOMLESS MIMOSAS. 


THE RITZ-CARLTON, ARUBA. 
B h 


Sunday, June 25, 2023 
11:00 a.m. - 2:00 p.m. 
Adult $69 | Teens 13-17 years $37 | Children 5-12 years $29 


For reservations kindly call 527 2699 


Mi kier expresa mi gratitud sincero na e desaroyadornan di e proyecto 
“Solo 1”, Sr Antonio Caralps y su esposa Taryn, pa e invitacion pa asina 
bishita y mira e plan remarcabel aki. E proyecto di condominium “Solo 
1”, cu ta situa den Caya Betico Croes, otro banda di Ex Bon Bini Bazaar 
na Oranjestad, ta un ehempel di un componente esencial di nos vision 
conhunto pa transforma e area di centro di ciudad den un centro di vivi- 
enda y gastronomia. 


Mi kier duna reconocemento na e aporte invalioso di e sector priva pa por 
logra haci e vision aki un realidad! Sin nan confiansa, sosten, y dedicacion, 
proyectonan manera e proyecto “Solo 1” no lo ta posibel. Nan inversion y 


Minister Geoffrey Wever: 


Proyecto di condominium “Solo 1” den caya grandi 
ta reforsa vision di revitalisacion di Oranjestad 


dedicacion ta vital pa crecemento sostenibel 
y prosperidad di nos comunidad, y esencial 
pa e revitalisacion di Oranjestad. 


Mi ta optimista cu e “Proyecto Solo 1” no 
solamente lo contribui na e transformacion 
fisico di e area, sino tambe lo yuda stimula 
desaroyo adicional cu lo atrae individuonan y 
negoshinan, fomentando un sentido di opor- 
tunidadnan economico. 


Un biaha mas, mi ta extende mi gratitud na 
e desaroyadornan pa nan esfuersonan, como 
tambe na e sector priva pa nan confiansa y 
empuhe den sostene e esfuersonan aki. Hunto 
nos por crea un futuro prospero y dinamico 
pa Oranjestad y su habitantenan. 

M 
anera ta conoci Minister Geoffrey Wever ta imple- 
mentando e proyecto ‘Sistema Nacional di Estadistica 
(Nationaal Statistisch Systeem (NSS)) por medio di Centraal 
Bureau Statistiek Aruba (CBS) y demas stakeholders. E meta 
principal NSS ta pa brinda estadisticonan oficial di calidad 
halto cu ta na beneficio di un pueblo. Un pueblo bon informa 
ta yuda profesionalnan den tur ramo eherce nan trabounan. 
Alabes un NSS ta un elemento esencial den bon goberna- 
cion unda por tuma decisionnan mas obhetivamente sub- 
stancia. 


Recientemente Minister Geoffrey Wever a firma acuerdo 
di trabou cu un compania di wetgeving Hulandes pa yuda 
Aruba den traha e ley pa cu e NSS. E trabou aki ta andando. 


Banda di e ley amplio di e NSS, otro aspecto importante den 
e implementacion di NSS, ta e plataforma digital di data. Tin 


diferente trabou pa ser haci pa cu esaki. Un di e trabounan ta 
un audit di e diseño di e infrastructura di ICT. Awe conseho di 
minister a aproba pa un compania estableci na Aruba haci e 
audit aki. Ta importante pa e ICT-infrastructure ta conforme 
e necesidadnan di un NSS y cu ta cumpli cu rekisitonan di 
siguridad nacional y internacional pa cu data. 


“E NSS ta un tool importante y moderno pa nos traha pa un 
miho Aruba. Mi ta contento cu e progreso den implemen- 
tacion di e NSS. E trabounan pa e ley di NSS ta andando 
y tambe trabounan pa e plataforma digital di data. Tur 
esakinan ta importante pa por garantisa datos di calidad y 
accesibel pa tur usuario di datos”. 
Minister Wever a comenta. 


Minister Geoffrey Wever: 


Update encuanto 
implementacion NSS 

A 
ruba ta habri siman cu noticia positivo. IMF a publica e 
resultado di nan evaluacion financiero y economico di 
Aruba den e “Staff Concluding Statement of the 2023 Arti- 
cle IV Mission,” y esaki un biaha mas ta positivo pa Aruba. E 
ultimo dos simannan e team di IMF tabata na Aruba pa asi- 
na evalua e sistema financiero y economico di Aruba. E team 
a reuni cu varios persona y instancia na Aruba pa asina por 
haya un bista di e situacion na nos pais, y awo a publica e 
resultado di nan evaluacion. IMF ta raporta pa Aruba un “A 
strong bounce back from the pandemic”. Nos Pais a recu- 
pera fuertemente di e pandemia danki na e crecemento eco- 
nomico induci pa un turismo fuerte y gastonan di goberna- 
cion cu a keda reduci a medida cu e pandemia a pasa. Aki ta 
sigui algun resultado importante di e evaluacion. 


Crecemento fuerte door di turismo 
IMF ta raporta cu na aña 2021 Aruba a conoce un crece- 
mento real di 27.6% di GDP y esaki a sigui den 2022 cu 7.3% 
di GDP. Esaki ta refleha e recuperacion fuerte di turismo. 


Inflacion tabata modera 
E evaluacion ta mustra cu e indice di inflacion tabata 
modera y esaki a baha bay na 4.9% den April 2023 basa 


riba prijsnan di importacion di energia, comestibel y subida 
di prijs di coriente y awa na Augustus 2022. 


Menos desempleo 
Desempleo na Aruba tambe a baha na 6.6% na Juni 2022 y 
ta premira pa sigui baha den e lunanan nos dilanti. 


Deficit y debe a baha 
IMF ta raporta cu deficit fiscal y e debe di Aruba a baha. 
E deficit a ser reduci na -0.5% na aña 2022 compara cu 
-16.2% di GDP na aña 2020. Esaki ta refleho di entradanan 
mas halto debi na recuperacion economico y adaptacion di 
gastonan debi na e pandemia. E debe di Gobierno a wordo 
reduci di 112.3% di GDP na aña 2020 pa 90.7% di GDP na 
aña 2022. 


Recuperacion credibilidad financiero 
Atencion a wordo poni tambe pa e recuperacion di Aruba 
su credibilidad financiero cu a keda nota pa un upgrade di 
Aruba su ratings cerca Fitch. 


Den e rapport di IMF por lesa mas di e resultado di e evalu- 
acion positivo aki pa Aruba. E rapport tin varios recomen- 
dacion tambe cu Aruba mester sigui traha riba nan. Entre 
otro, e debe halto di nos Pais cu mester wordo maneha, e 
gastonan cu mester wordo manteni na un nivel responsabel 
y e atencion cu mester wordo duna na e retonan cu un pobla- 
cion cu ta bira ‘mas grandi den edad’ ta trece cune. 


Minister di Finansa Xiomara Maduro ta satisfecho cu e 
rapport di IMF, y ta gradici y reconoce e trabou grandi haci 
pa Aruba su profesionalnan. Masha danki pa boso esfuerso 
grandi na bienestar di Aruba. E mandatario ta gradici tambe 
e team di Article IV Mission lidera pa sr. Takuji Komatzusaki 
di IMF pa e trabou diligente haci pa Aruba. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Minister Maduro di Finansa ta informa: 


Aruba a haya un otro evaluacion 
positivo di IMF su Article IV Mission 


Nos Pais ta recupera fuertemente despues di e pandemia 

For reservations call +297 527 2399 or 
email rcaruba.guestrelations@ritzcalrton.com 


This Promotion Is Only Applicable On Father’s Day, June 18, 2023. 


FLAVORS TO SAVOR 
Indulge in Smoked Short Ribs with Diplomatico Reserved Rum and 
Pineapple BBQ Sauce accompanied with Green Apple Slaw, Charred Corn 
and Fire Roasted Garlic Potatoes. 


$92 per person 
June 18, 2023 
6:00 PM – 10:00 PM 


Cheers To Dad With Our Two Signature Cocktails At BLT Steak. 


BLT Rosemary 57 - $19 
Hendricks Gin, St.germain, Freshly 
Squeezed Lemon Juice, Rosemary Sprig. 


Japanese Old Fashion - $22 
Nobushi Japanese Whiskey, Ginger 
Simple Syrup, Orange Bitters. 


Father’s Day Feast 
Father’s Day Feast 


D 
iamars tabata un dia cu hopi movecion 
turistico pa nos centro di ciudad debi na e 
prome call di e barco crucero Mardi Gras. Min- 
ister di Turismo sr. Dangui Oduber ta satisfecho 
di mira un otro mega crucero pa prome bes 
na nos waf. E mega crucero aki ta pertenece 
na Carnival Cruise Lines y a yega nos isla cu 
6348 turista crucero riba dje. Nunca antes un 
crucero a yega Aruba cu asina hopi pasahero. 
Un otro barco crucero esta Carnival Horizon 
tambe ta den nos waf, mas di 11 mil turista 
crucero awe den Oranjestad. Esaki sigur ta re- 
fleha e maneho di turismo di Ministerio di Tur- 
ismo. 


Mardi Gras ta un di e mega cruceronan mas 
grandi y mas moderno di e Carnival Cruise 
Lines. E por acapara 6500 pasahero, tin un 
total di 19 deck y ta midi 345 meter di largo. 
Locual ta hopi importante ta cu e barco cu su 
motornan ta traha riba “Liquid LNG”, cu ta 
un sistema hopi limpi pa cu nos medio ambi- 
ente. Danki na e vision di Gobierno cu a haci e 
inversionnan y preparacionnan necesario, nos 
ta ricibiendo varios di e mega cruceronan aki 
awo. 


Minister Oduber a menciona cu hopi di e 
barconan ta cambiando uzo di diesel pa 
“Liquid LNG” cu ta e futuro pa e barco cruce- 
ronan y ta parti di e vision di APA. E meta ta 
pa den futuro e barconan crucero por tank e 
“Liquid LNG” aki na Aruba mes. Pa haci esaki 
posibel Gobierno y APA a cera un acuerdo cu 
e Jaxport pa den futuro nan suministra Aruba 
cu e “Liquid LNG”. 


Nos turismo crucero den e prome 5 lunanan a 
registra un crecemento di 17% compara cu e 
mesun period di aña 2019. E proyeccion ta cu 
APA ta bay clausura aña 2023 cu un recuper- 
acion di entre 95% pa 100% den compara- 
cion cu aña 2019. Segun minister Oduber 
esaki ta hopi bon si tene den consideracion cu 
nos turismo crucero a cuminsa bek hopi mas 
despues cu nos turismo aereo. 


Minister Dangui Oduber: 


E first call di Mardi Gras 
a trece un record di 6348 
turista crucero Aruba 


Gobierno ta haciendo tur lo necesario pa sigui stimula nos economia. Tin 
proyectonan grandi na caminda pa mehora producto Aruba. Un di nan 
ta na e ex edificio di DOW caminda lo bay converti esaki den un Visitor 
Inspiration Center specialmente pa nos turistanan crucero. Turismo ta 
keda e driver di nos economia. 

SUNDAY BRUNCH 


G 
obiernonan di MEP, POR, RED y RAIZ a haya 
mas cu 2 BIYON FLORIN EXTRA den e ul- 
timo 6 aña na belastingnan indirecto manera 
BBO. Pero Bo no ta wak nada ta sosode den nos 
pais. Na San Nicolas y na hopi otro parti di nos 
isla e decadencia ta birando mas cla. E deses- 
peracion pa con ta bay cubri cu e prome neces- 
idadnan di un famia ta birando mas grandi. Den 
enseñansa ta wak esaki mas y mas. Den un pro- 
grama di partido AVP den weekend e punto aki 
a sali hopi na cla. Anto e sentimento aki ta basa riba expresionnan di mayornan 
y maestronan di scol tur rond di Aruba. E grito di desesperacion ta birando mas 
y mas fuerte. Y di banda di gobierno no ta wak cu tin niun reaccion. Nada ta wor- 
do haci! 


Enseñansa den problema 
Den e programa di partido AVP e maestro di scol y candidato señora Conny 
Connor-Aventurin a expresa bon cla loke ta biba cerca mayornan y maestronan 
di scol. El a describi un situacion casi inhumano pa alumnonan. Conny Connor- 


Conny Connor-Aventurin di AVP: 


Unda e placa a bay 


Gobierno a haya mas cu 2 BIYON florin extra, pero ta cera 
scol na San Nicolas, cera Cas pa cuido di Ancianonan na 
San Nicolas, placa pa scol ta subi y no ta mantene scolnan 


Aventurin:”E situacion di pobresa ta bira mas 
grave tur dia. Mas y mas nos ta wak muchanan ta 
bin scol sin come. Loke nos ta duna nan na scol 
tin biaha ta e unico cuminda cu nan ta haya te ora 
nan mayornan yega cas anochi despues di a traha 
un of tin biaha dos trabou. 


Muchanan un tiki mas grandi tin cu wak pa nan 
rumannan chikito y bisiñanan cu ta yuda te unda 
por. Ora un mucha yega scol sin come Bo ta wak e 
mes ora. E no tin e energia pa ni sigui e les. Pafo 
e no ta core y hunga, pasobra e no tin e energia y 
gana pa hunga.” Den e situacion aki mucho hopi 
di nos muchanan ta bay scol aki na Aruba! Esey 
ta un di e splicacionnan cu ta surgi ora papia di 
e resultadonan den enseñansa. Ta bini acerca cu 
e scolnan mes atrobe no ta wordo manteni y e 
material di scol falta mas y mas. Ta con por spera 
bon resultado? 


INHUSTO Y INHUMANO 
Ta inhusto cu un mucha menor di edad tin cu wak 
pa su rumannan mas chikito pasobra e mayornan 
tin cu traha un of hasta dos trabou. E mayornan 
ta yega cas te laat anochi sin cu nan por a wak 
nan yiunan den dia. Conny Connor-Aventurin: “Bo 
sa kico ta tristo y inhumano, cu un mucha asina 
ta puntra Bo kico ta bay pasa cun’e? Si e ta bay 
haya di come awe…..y mañan! Ta inhusto pa un 
mucha cu lo mester hunga y ta ocupa su mes ta 
desaroya su mente cu buki y actividadnan di wega 
of deporte, tin cu preocupa su mes cu cuido di 
su rumannan mas chikito y ta puntra cu duda ta 
kico ta bay pasa cun’e mañan”. Muchanan ta duda 
for di chikito den nan ambiente, den esnan cu ta 
responsabel pa nan bienestar diario. Ta ki comu- 
nidad nos ta lanta asina? 


Den e situacion aki hopi hende ta puntra cu nan 
rason ta unda tur e placa a bay cu gobierno a 
haya den e seis añanan cu a pasa? Con por ta cu 
ta broma cu turismo ta bay asina bon, pero tin 
tanto pobresa na Aruba? Con por ta cu na San 
Nicolas ta ser un scol enbez di mehora e calidad 
di enseñansa pa tur alumno? Con por ta posibel 
cu na San Nicolas kier cera e cas di cuido di nos 
grandinan pa motibo cu no tin placa? Si ta bisa cu 
hobennan ta nos futuro y enseñansa ta crea un 
miho futuro, pakico no a inverti sikiera parti di e 
2 BIYON FLORIN EXTRA cu gobierno di MEP, RED, 
POR y RAIZ a haya, den enseñansa? E frustracion 
den pueblo ta grandi y Bo ta tende e pregunta aki 


tur dia mas fuerte: UNDA TUR E PLACA A BAY? 

R 
iba 13 di juni 2023 Minister Geoffrey Wev- 
er a entrega Parlamento di Aruba e rela- 
to “Verslag Handelsmissie Aruba- Colom- 
bia” den cuadro di e mision comercial pa Co- 
lombia. Un mision comercial cu a tuma luga 
den e periodo di 23 pa 27 di mei 2023 y cu e 
mandatario a lidera y acompaña pa Camara 
di Comercio y un delegacion di 15 compania 
di Aruba. Conseho di Minister di Aruba a tra- 
ta y aproba e relato riba mesun dia 13 di juni 
2023. 


Cu entrega di e “Verslag Handelsmissie Aruba- 
Colombia” na Parlamento di Aruba minister 
Geoffrey Wever ta informa nos parlamentari- 
onan como representantenan di nos ciudada- 
nonan riba su programa diario durante e 
mision comercial. 


Minister Geoffrey Wever su programa diario 
tawata consisti di reunionnan cu diferente 
stakeholders den cual a trata diferente tema 
pa logra mas comercio y mas inversionnan 
entre ambos paisnan. 


E mision comercial pa Colombia ta forma 
parti di e maneho economico di Aruba inclui 
den e programa di gobernacion 2021- 2025 
y ta un instrumento importante pa fortifica e 
cooperacion economico entre e dos paisnan, 
facilita cu nos negoshinan tin mas acceso 
na e mercado Colombiano y stimula cu nos 
consumidornan tin mas choice den produc- 
tonan y servicio. 


Entrega di e “Verslag Handelsmissie Aruba- 
Colombia” na Parlamento ta nifica cu e mision 
comercial a tuma luga pero cu awor e fase 
di ehecucion ta start di loke a keda palabra 
durante e mision economico. 


Ministerio 
di 
Asuntonan 
Economico, 
Comunicacion y Desaroyo Sostenibel a traha 
un plan di accion basa riba tur palabracionnan 
haci durante e mision comercial. 


Minister Geoffrey Wever: 


Ta informa Parlamento 
di Aruba di Trade 
Mission Colombia 


Ta importante pa nos como pais haci bon uzo di e oportunidadnan 
economico cu Colombia ta brinda nos y p’esey awor mi ministerio lo 
enfoca riba ehecucion di tur e accionnan cu e mision comercial a trece. Un 
mision comercial ta un inversion haci pa beneficio di nos comerciantenan 
y consumidornan y p’esey ta di sumo importancia pa duna contenido 
concreto na nos esfuerso pa logra como resultado mas comercio y inver- 
sion entre Aruba y Colombia cu ta na bienestar di ambos pais segun 
minister Geoffrey Wever. 

D 
en 6 aña di gobernacion 
bao di signatura di par- 
tido MEP a destrui nos isla. 
Partido MEP a drenta gobi- 
erno despues di a hiba un 
campaña acusando partido 
AVP di a ocasiona un mega 
debe. Pueblo no mester lu- 
bida e destruccion cu a tuma 
luga na november 2000 ora 
partido MEP a lanta pueblo 
paso pais Aruba ta bancaro- 
ta. A pega auto na candela y 
despues a kibra drenta parlamento. 


Esaki ta con un partido socialista/comunista ta sembra 
miedo pa asina yega na poder. Partidonan socialista/ comu- 
nista unico cos cu nan ta haci ta destrui un pais paso nan 
kier mira pueblo biba den miseria y esaki nos por mire tur 
caminda unda e partidonan di signatura socialista/comu- 
nista ta goberna. 


E mega debe a cuminsa cu gobierno di partido MEP den e 
periodo di gobernacion di 2001 pa 2009 caminda gobierno 
a subi mercado internacional y a fia 1.4 biyon florin. Riba dje 
e gobierno ey a duna luz na BBO. Partido AVP a drenta gobi- 
erno y a sigui mesun mal ehempel di partido MEP caminda 
e gobierno di partido AVP a fia 1.8 biyon florin riba mercado 
internacional. E gobierno di AVP no a sali na defensa di e 
pueblo paso no a haci nada riba e caso di Tofanelli. 


Un debe cu a acumula na 2.1 miyon florin. E gobernacion di 
partido MEP for di 2017 a crea un debe di mas 2 biyon florin 
y asina hisa nos debe nacional riba 6.3 biyon florin. Pais 
Aruba ta hipoteca y si mañan no por paga anto lo mester 
cuminsa bende companianan estatal manera WEB, ELMAR, 
SETAR ect., esaki ta locual cu landspakket ta referi na dje. 


Pan di trahadonan ta na peliger. Partido RAIZ a vota pa scapa 
e minister di turismo di MEP pa malgastamento di placa di 
pueblo di 2.1 miyon florin. Awor cu SABA a mester di placa 
pa un bon causa partido RAIZ ta busca guera cu SABA enbez 
di sinta na mesa y yega na un areglo. Si tin 2.1 miyon pa 
regala anto mester tin placa pa SABA y pa nos grandinan. 


Bubali plas (RWZI) ta keda den noticia paso nos gobierno ta 


sinta grawata y no ta haci nada cu e planta di purificacion 
di Bubaliplas. Kier construi mas hotel sin tene cuenta cu e 
consecuencianan. Un rapport di 2021 a manda un mensahe 
bon cla pa gobierno. Un planta cu tin un capacidad di 4300 
m3 tin cu procesa 8000 m3. Gobierno no ta pone placa pa 
renoba e planta di purificacion y no tin urgencia pa trece 
solucion. Tin placa pa biaha, pa fiesta y pa auto nobo pero 
pa e planta di purificacion no tin placa. 


Amsterdan Manor a hiba gobierno corte for di november 
2022 y parce cu e minister ta profundamente drumi y no sa 
di nada. Mientras e dianan a pasa y for di maart 2023 gobi- 
erno mester paga un dwangsom cada dia cu 10 mil florin pa 
dia te na un maximo 250 mil florin y ainda gobierno no ta 
haci nada. Tabata tin 4 caso na mesun momento y ta yega 
na un suma di 1 miyon florin. Gobierno ta sigui regala placa 
di pueblo. E asunto di dwangsom ta un otro escandalo den e 
gobierno di integridad aki. 


Pa caba di pone e cherry riba e bolo gobierno kier bin cu 
un BBO di 7% na frontera. Cada bes e cifra di BBO na fron- 
tera ta cambia y awor 70 miyon. Nos tin un gobierno cu ta 
mal pagado y riba dje e ta un gobierno selectivo ora ta trata 
pagamento di debe. Segun informacion cu nos a ricibi ta 
paga su comerciantenan prome y ta laga e otronan warda. 
Riba dje ta bisa nan cu gobierno no ta paga nan mas paso e 
tempo a pasa. Asina e gobierno aki a destrui nos economia. 


Gobierno Hulandes a bisa gobierno pa bay di acuerdo cu rijk- 
swet of paga e 916 miyon florin na october 2023. E gobierno 
cu a masacra nos pueblo lo bula bay Hulanda pa entrega nos 
autonomia. E husticia di Dios no ta bay bin sino e t’ey caba. 
Ba sembra y awor ta e tempo pa bo cosecha locual cu bo a 
sembra. E gobierno di integridad aki ta campeon den gaña- 
mento. E mentirosonan lo no drenta e reino di Dios. Locual 
cu ta imposibel pa hende ta posibel pa Dios. Partido Curpa 
ta e unico alternativa. 


Eric Ras(Curpa): 


Un gobierno sin vision tin como unico 
solucion sigui masacra nos pueblo cu medida 


CLiCK aKi Pa ManDa Bo 
oPinion oF CoMEnTario 
AWEMainta 


E-MaiL na noTiCia@aWEMainTa.CoM 

D 
ialuna mainta Minister Maduro hunto cu expertonan di 
DIMP y Aduana, a reuni cu e Comision Financiero y Eco- 
nomico di Parlamento pa asina brinda informacion riba BBO 
na frontera y e modernisacion y simplificacion di tarifa di im- 
puesto riba importacion. Tabata un reunion cu a dura 4 ora 
den cual a bin hopi pregunta dilanti y cada un a ricibi con- 
testa amplio. 


Cuadro financiero 
Minister Maduro a duna un introduccion den cual a amplia 
riba e retonan financiero di Pais Aruba cu ta un di e moti- 
bonan pa introduci e cambio fiscal aki. Aruba su economia 
ta recuperando grandemente, pero como Pais nos tin debe 
pa paga y tambe tin normanan financiero cu nos mester tene 
nos mes na dje pa asina nos Pais por ta financieramente 
stabiel. Gobierno a bin ta baha su gastonan, pero gasto di 
interes pa paga pa e debe ta keda crece y esaki ta e reto di 
mas grandi cu tin. 
E mandatario a splica cu pa aña 2023 Aruba ta paga 260 
miyon florin y na aña 2024 ta premira pa bay paga rond di 
300 miyon florin na interes. E suma aki ta ekivalente na e 
suma cu tin den presupuesto pa ful e Ministerio di Enseñansa 
of esun di Husticia, cu ta esnan mas grandi den presupuesto 
di nos Pais. Banda di esaki Aruba mester conoce surplus 
pa asina por para e crecemento di debe. Pa e motibo aki 


Gobierno ta atende cu su gastonan, pero tambe entrada 
pa asina por yega na e surplusnan necesario. Ta esaki ta e 
cuadro financiero den cual mester tuma decisionnan y haci 
cambionan fiscal pa por yega na stabilidad financiero pa 
Aruba. 


Presentacion di DIMP y Aduana 
E reunion a sigui cu presentacionnan di Directornan di 
Departamento di Impuesto DIMP y Departamento di Aduana 
den cual a duna splicacion detaya riba e cambionan proponi. A 
trata temanan manera restitucion di e BBO paga na frontera, 
definicion di ‘handelsgoederen,’ impacto riba companianan 
cu tin KOR y cifranan di cumplimento. E expertonan a brinda 
contesta amplio na tur pregunta di e Parlamentarionan y 
Minister Maduro a atende cu e preguntanan politico. 


Preparacion pa debate publico 
Esaki ta e di tres biaha cu Minister Maduro a brinda infor- 
macion riba BBO na frontera na e Comision Financiero y 
Economico. Awo cu e informacion brinda den e dianan 
nos dilanti Parlamento lo formula nan preguntanan oficial 
pa Gobierno. Despues cu Gobierno contesta Parlamento, 
e debate publico riba e cambio fiscal pa introduci BBO na 
frontera y simplificacion di tarifa di impuesto riba importa- 
cion por tuma luga. 


Minister Maduro a reuni cu comision fiho 
di finansa y economia riba BBO na frontera 


Y simplificacion di tarifa di impuesto riba importacion 

M 
inister di Turismo y Salud Publico sr. Dangui Oduber ta 
comparti cu a haya e confirmacion di varios aerolinea 
cu nan lo ta aumentando e cantidad di nan vuelonan pa Aru- 
ba. E aerolineanan aki ta procedente di Merca y tambe di 
Canada. Esaki ta danki na e airlift committee, cu su tarea ta 
pa sigui atrae mas aerolinea pa scoge Aruba como nan des- 
tinacion. Actualmente Aruba ta posiciona su mes como un 
destinacion hopi atractivo pa e aerolineanan. 


Den comparacion cu Mexico y otro destinacionnan den 
Caribe, e ganashi cu Aruba ta genera pa e aerolineanan ta 
mucho mas halto. Esaki ta haci cu actualmente Aruba ta un 
mercado hopi atractivo pa e aerolineanan. Esaki ta danki na 
e maneho di Minister Oduber cu ta dirigi na trece turismo di 
calidad, e turista afluente cu tin un entrada di mas di 150 
mil dollar pa aña. Ta sigui enfoca den diversificacion di nos 
turismo. Keda haci inversionnan continuo den producto 
Aruba. Keda enfoca den e strategianan nobo di mercadeo 
pa asina nos keda mas competitivo. 


E aerolineanan cu ta bay aumenta nan vuelonan ta American 
Airlines, Jet Blue, Spirit Airlines, Delta Airlines, Air Canada 
y West Jet. E vuelonan adicional aki y rutanan nobo lo sigui 


conecta Aruba cu destinacionnan internacional, reforsando 
e compromiso cu Ministerio di Turismo conhuntamente cu 
AAA tin den busca oportunidadnan nobo den cuadro di e 
diversificacion di nos turismo den e mercado global. 


AMERICAN AIRLINES recientemente a anuncia aumento 
di capacidad pa Aruba cuminsando e luna aki cu 13 vuelo 
semanal riba e ruta pa Charlotte, y un aumento di 1 pa 
8 vuelo semanal di nan ruta pa Philadelphia, compara cu 
2019. Ademas, riba e ruta di Miami, lo aumenta vuelo diario 
di un pa dos vuelo na September y October. 


JET BLUE considera como e di dos aerolinea mas grandi, a 
anuncia cu lo cuminsa bek cu nan ruta for di Newark, cu ta 
cuminsa dia 17 juni 2023 y ta opera riba diasabra. 


SPIRIT AIRLINES tambe a confirma un aumento di servicio 
di su ruta pa Fort Lauderdale bayendo di un vuelo pa siman 
pa vuelonan diario. 


DELTA AIRLINES tambe a anuncia recientemente cu nan 
lo aumenta capacidad y operacion di nan vuelonan riba 
rutanan pa winter 2023/24. Na januari 2024 lo añadi un di 
dos vuelo diario pa Atlanta. 


AIR CANADA tambe ta conoce aumento den 2023, e aero- 
linea a anuncia cu lo cuminsa bek cu nan vuelo di Toronto 
cu 3 vuelo semanal cuminsando na November di e aña aki. 


WEST JET tambe a anuncia aumento di frecuencia di su 
vuelo den winter di 2023 pero no a bisa ainda cuanto vuelo. 


Minister Dangui Oduber ta satisfecho di e tremendo resulta- 
donan aki, bon trabou di e airlift committee, sigur un super 
bon noticia pa Aruba su turismo. Aña 2023 ta bay bira un 
aña record pa nos turismo, tur e cifra y pronosticonan ta 
indica esaki. Ban sigui avansa hunto como pais pa nos sigui 
progresa di manera cu nos tur por prospera. 


Trabounan di Ministerio di Turismo ta resulta 
den aumento di vuelonan pa Merca y Canada 

M 
inister di Asuntonan Economico, Comunicacion y Desaroyo Sosteni- 
bel ta anuncia e prijsnan nobo di benta di combustibel entrante 14 
juni 2023: 
Gasoline unleaded-premium: 255,9 cen p/ltr. (- 10,8 cen) 
Diesel LS: 209,1 cen p/ltr. (- 12,4 cen) 
Kerosin: 187,9 cen p/ltr. (- 11,7 cen) 
E prijsnan ta inclui BBO/BAZV/BAVP 


D 
urante conferencia di prensa reciente- 
mente Minister di Finansa y Cultura Sra. 
Xiomara Maduro a informa riba e liña di 
Whatsapp “InfoMinFIC”. Esaki ta un what- 
sapp number 592-8200 na unda un y tur 
por comunica su sugerencia, cualkier preo- 
cupacion y/o pregunta pa locual ta concer- 
ni Ministerio di Finansa y Cultura. Na mo- 
mento cu ricibi un mensahe riba e number 
di “InfoMinFIC” lo contesta esun cu a man- 
da e mensahe y lo haci e trabao necesario 
riba esaki. “InfoMinFIC’ tey pa contesta bo 
pregunta y ricibi bo sugerencia. Cu e medio 
aki Ministerio di Finansa y Cultura ta brinda 
un opcion mas pa keda den comunicacion 
cu comunidad. 


Minister di Finansa 
Xiomara Maduro: 


Tuma contacto cu InfoMinFIC 
pa cualkier pregunta, 
sugerencia of preocupacion 


14 di juni 2023 


Cambio den prijs di 
productonan petrolero 

D 
en cuadro di e plan strate- 
gico di Ministerio di Husticia 
y Asuntonan Social, Minister di 
Husticia y Asuntonan Social sr. 
Rocco Tjon a reuni cu Alto Comis- 
ario sr. Ramon Arnhem y Directo- 
ra di CBS, sra. Desiree Helder, pa 
asina sondea posibilidad di traha 
mas di cerca cu otro a base di in- 
formacion y inteligencia pa ele- 
va siguridad pa comunidad, pero 
tambe di e Agente Policial. 


Conforme e plan di maneho 
e enfoke ta riba informacion 
y inteligencia. Pues, pa duna 
contenido real na “intelligence 
led” of “ informatie gestuurd” 
werken. 


Pa por logra esaki mas aun, e ta 
importante pa cera aliansanan 
cu 
departamentonan 
guber- 
namental pa por asisti otro y 
haci uzo di informacion cu ta 
disponibel 
den 
cada 
organ- 
isacion. 


CBS tin hopi informacion y exper- 
ticio disponibel pa yuda Cuerpo 
Policial provee mas productonan 
di informacion. Esaki lo por 
yuda nos preveni criminalidad y 
percura cu Cuerpo Policial por 
traha na un capacidad mas efici- 
ente y eficaz. Ademas di esaki, 
e ta percura tambe pa produc- 
tonan di informacion pa Cuerpo 
Policial, pa asina eleva siguridad 
di e propio Agentenan Policial. 


E mandatario ta wak bek riba un 
bon reunion, caminda pronto lo 
formalisa e colaboracion entre 
CBS y Cuerpo Policial. 


Minister Rocco Tjon: 


CBS y KPA lo colabora pa asina por traha 
mas a base di informacion y inteligencia 

D 
en e siman di 22 di mei te cu 2 di juni, TWO-Aruba con- 
huntamente cu TWO-Hulanda a traha riba e agenda di 
ehecucion pa e di tres kwartaal di 2023. Durante bishita di 
trabou di TWO-Hulanda a para keto na diferente tema, entre 
otro: enseñansa, crecemento economico, reforma economi- 
co, mercado laboral y siguridad social. 


E bishita aki tabata uno sumamente intenso caminda cu no 
solamente a traha riba e agenda di ehecucion, pero a sinta 
hunto cu diferente experto y lidernan di proyecto pa haya un 
miho bista di kico ta e vision di Pais Aruba pa cu e diferente 
temanan aki. Mester bisa cu e combersacionnan tocante 
e contenido di e reformanan cu mester tuma luga tabata 
basta intenso. Miembronan di TWO-Aruba a trece dilanti e 
vision di Pais Aruba y a splica cu tin elementonan esencial 
pa e vision aki. Di parti di Hulanda a intercambia experticio 
riba e temanan y asina a yega na conclusionnan comun. Por 
bisa cu e tema di ‘ownership’ ta keda un tema hopi valido pa 
pais caminda cu kier duna espacio na e ekipo local pa guia 
e reformanan conforme e contexto di Aruba. Esaki a base 
, di capacidad di ehecucion y necesidad di priorisa e refor- 
manan. Pais Aruba y Hulanda lo sigui den combersacion cu 
otro riba e tema aki. 


Pa locual ta e di tres agenda di ehecucion, actualmente e 
enfoke ta hopi mas riba formula resultado concreto. Un otro 
punto di atencion ta e efecto colectivo di e trayectonan di 
implementacion cual ta un tema cu ta keda wordo trata riba 
nivel di organisacionnan. 


TWO-Hulanda a indica cu pa nan e ta keda importante pa e 
reformanan wordo ehecuta den forma diligente cu e mesun 
energia cu e reformanan a wordo ehecuta na inicio di e 
proceso, y semper den bon cooperacion. 


Adicionalmente por indica cu esaki ta prome biaha cu a traha 
conforme e acuerdo mutuo nobo firma dia 4 di april 2023. 
Ta papia di un posicion hopi mas balansa entre paisnan, cu 
enfoke riba respeta posicion di e paisnan y nan autonomia. 
Den transcurso di aña lo sigui traha riba e siguiente agenda 
di ehecucion y asina crea un proceso mas balansa teniendo 
na cuenta e meta principal cual ta, pa crea un Aruba mas 
resiliente. 


Trabounan di landspakket ta sigui den 
forma diligente y den bon cooperacion 

A 
wendia, ta importante pa nos cada un para keto un rato 
y pensa con nos por proteha nos informacion personal 
online. Specialmente doñonan di negoshi mester pensa riba 
sistemanan di siguridad digital, pa por preveni atakenan 
cibernetico cu por afecta e suministracion di nan servicio- 
nan y yega na informacion priva di nan trahado y clientenan. 


Roy Sandbergen ta un CISO (chief information security 
officer). Un CISO ta e persona responsabel pa desaroya y 
implementa programanan di siguridad pa proteha informa- 
cion online. E ta e persona den un negoshi cu ta traha den 
departamento di ITC y ta maneha y purba di disminui e ries- 
gonan di “cyber- attacks”. 


Awendia hopi servicio y transaccion di negoshi ta pasa 
online. Sistemanan administrativo cu ta contene informa- 
cion personal di empleadonan y di clientenan, ta practi- 
camente ful digitalisa. Tambe informacion financiero, data 
pa proposito di mercadeo y sistemanan di pago ta wordo 
colecta, warda of ehecuta den forma digital. Si un compania 
haya un atake cibernetico y no ta bon prepara pa esaki, e 
por perde tur dato relata na su compania cu consecuenci- 
anan costoso y devastador. 


Roy ta splica cu tur negoshi cu ta haci uzo di ITC ta vulner- 
abel pa atakenen cibernetico, no ta solamente compani- 
anan grandi ta core riesgo pa esaki. “Hackers”, por drenta 
bo sistema y manda e sistema “down”, cual por paralisa bo 
negoshi por completo. “Fishing” ta un tipo di menasa, na 
unda personanan ta ricibi 


p.e. un e-mail, cu ta mustra inocente pero di berdad ta 
maligno. Den e e-mail of app ta pidi pa yena informacion 


personal di e persona of compania y asina ta haya acceso 
na documentonan importante of te hasta acceso bancario. 
“Ransomware” ta un tipo di atake, unda cu e criminalnan 
cibernetico ta menasa e persona of negoshi cu nan lo 
publica informacion personal online. Tambe, nan por blokia 
e persona of negoshi pa yega na informacion importante, 
tanten cu nan no paga un suma. Esaki ta un forma grave di 
extorsion cibernetico. 


Un atacado cibernetico por wordo mira manera un ladron 
cu ta cana den un caya, pa vigila na cua cas of negoshi tin 
porta of bentana habri. Pa e motibo aki ta importante pa 
cada negoshi analisa den ki forma nan ta haci uzo di ITC y 
percura pa nan tin un plan realistico na su luga pa preveni 
atakenan y proteha informacion clave. Den otro modo di 
bisa, esaki ta e forma con un negoshi por wanta su porta y 
bentananan cera, pa baha e chens cu intrusonan por drenta. 


Succesfully Caribbean ta un compania di IT cu tin 10 aña 
riba e mercado Caribense. CEO di e compania, Martijn de 
Koning, ta splica cu nunca ta di mas pa un compania of 
persona ricibi informacion actualisa riba e topico di Cyber 
Security. Diariamente tin cambio den e mundo digital, cu ta 
haci consumidornan y organisacionnan vulnerabel pa atake. 


Pa e motibo aki Successfully Caribbean ta organisa evento 
tocante Cyber Security regularmente pa informa clientenan 
y invitadonan riba tur e cambionan y desaroyonan den 
mundo di tecnologia y pa duna conseho riba e modo con 
nan por haci uzo di tecnologia den un forma sigur. E Cyber 
Security event di Succesfully Caribbean a tuma luga riba dia 
7 di juni na Aruba, riba dia 10 di juni na Corsou y dia 12 di 
juni na Boneiro. 


Cyber Security ta un topico importante 
pa bo siguridad y proteccion online 

C 
u apoyo di Ministerio di Finansa y 
Cultura, e representante di Cien- 
cia di e secretariado di e Comision Na- 
cional di UNESCO pa Aruba, dr. Marck 
Oduber, a logra atende e sesion inter- 
gubermental di e sub comision pa Ca- 
ribe y teritorionan cercano (IOCARIBE) 
na Bogota Colombia for di mei 9 te cu 
mei 11 2023, incluyendo e conferencia 
internacional di ciencia maritimo. 
Durante e reunion, delegadonan di e 
paisnan miembro a eligi un hunta di 
directiva nobo. E directiva di e com- 
ite nobo ta consisti di presidente dr. 
Marck Oduber (Aruba/Reinado Hulan- 
des), vice presidente dr. John Cortinas 
(Merca), 2o vice presidente dr. Roberto 
Dantas de Pinho (Brazil), 3o vice presi- 
dente dr. Soraya Silva (Venezuela). 


Pa ta un candidato pa e posicionnan 
den e comite di directiva di IOCARIBE e 
persona mester tin un nivel academico 
halto den ciencia natural, conocemento 
amplio di e ciencia oceanico, IOCARIBE 
su programa regional y IOC-UNESCO 
su programanan global. 


IOC 
(Comision 
Oceanografico 
Intergubermental) di UNESCO ta e 
instancia di Nacionnan Uni encarga di 
apoya ciencia y servicionan oceanico 


riba nivel mundial. IOCARIBE ta e 
representacion di IOC pa region cu ta 
inclui, Merca te Brazil. IOCARIBE ta 
responsabel pa promocion, desaroyo y 
coordinacion di IOC su programanan di 
ciencia maritimo, y otro actividadnan 
relata cu lama, y desaroyo di capac- 
idad pa e region Caribense y paisnan 
cercano. 


Durante e reunionnan na Colombia a 
repasa e progreso principal di e periodo 
2021 pa 2023 i a fiha e plan strategico 
pa 2023-2029. 


E temanan principal tabata inclui: 
Prioritisa un plan regional di ciencia 
maritimo den cuadro di prioridadnan 
di e decada di ciencia desaroyo 
sostenibel. Lo focus ariba e impac- 
tonan maritimo den e region, cu ta 
inclui sargassum, alganan peligroso, 
tempestadnan di tempo cu nan efecto 
maritimo, y aumento di nivel di lama. 
Fortalece e vision di IOC-UNESCO 
pa apoya paisnan regional pa un 
economia oceanico sostenibel dor di 
maximalisa e beneficionan di ciencia 
oceanico. Involucra den un forma mas 
estrecho cu interesadonan y/o usuari- 
onan, en special e sector turistico dor 
cu nan ta haci hopi uzo di datos mari- 


timo y informacion di ciencia martitimo. 
Adicionalmente lo involucra mas hoben 
y/o academiconan hoben den ramo di 
lama via beca y/o intership. Lo asisti 
paisnan regional den establece infra- 
structura , y conocemento den aplica 
principionan di FAIR y CARE durante 
uzo y intercambio di datos maritimo. 
Lo activa bek e programa IOCARIBE- 
GOOS cu lo enfoca riba observacionnan 
y pronostico-nan regional pa lama 
incluyendo capacitacion di e exper- 
tonan den e ramo aki. 


E decada di ciencia oceanico pa un 
desaroyo sostenibel lo continua te 
cu 2030 y ta keda un prioridad den 
IOCARIBE su maneho. E decada su idea 
ta pa logra cu ciencia maritimo ta di un 
nivel debido pa asina por informa debi- 
damente interesadonan, y politiconan 
pa nan por tuma accion eficiente pa cu 
un maneho duradero relata na activi- 
dadnan di lama. 


Minister di Finansa y Cultura ta felicita 
sr. Oduber cu e nominacion aki cu 
normalmente ta bay pa paisnan grandi. 
E mandatario di Finansa y Cultura 
lo sigui apoya UNESCO Aruba cu su 
programanan di ciencia natural y di 
IOC-UNESCO. 


Minister Maduro ta informa cu durante reunion na Bogota, Colombia 


Representante di Aruba dr. Marck Oduber nombra como 
president di comite di directiva di IOCARIBE IOC-UNESCO 

D 
iadomingo 11 di juni atardi, a 
tuma luga pa di 5 aña consec- 
utivo e famoso “Long Table Event” 
organisa pa Wind Creek Aruba. E 
evento aki ta wordo organisa pa 
recauda fondo pa diferente funda- 
cion den necesidad, pa por sigui 
traha debidamente yudando asina 
esnan mas vulnerabel na Aruba. Un 
biaha mas, e evento aki tabata un 
exito, cu participacion di un total di 
mil persona, logrando asina na re- 
cauda 10 mil dollars pa 6 diferente 
fundacion. 


Prome Minister a expresa di ta 
sumamente contento di mira con 
e comunidad di Aruba ta uni hunto 
pa asina contribui na yuda esnan cu 
tin mas mester. E iniciativa di Wind 
Creek pa organisa un evento asina 
den un par di ora ta admirabel, 
mirando cu DOW ta cera e caminda 
12’or di merdia dunando asina 
empleadonan un tempo limita pa 
por set up e luga. Tambe e hecho 
cu tur e ticketnan pa e evento a 
wordo bendi completamente den 
un tempo hopi cortico, ta mustra 
e deseo cu comunidad tin pa yuda 
esnan mas den necesidad. 


“Un danki na Wind Creek pa bin cu e 
iniciativa aki, y na tur empleado cu 
ta trahando na e evento aki bolun- 
tariamente pa asina yuda recauda 
fondo pa e fundacionnan aki. 
Danki na e comunidad pa contribui 
participando na e evento aki. Esaki 
ta muestra cu ora hende bin hunto, 
nos por logra cosnan grandi pa nos 
pais. E evento aki sigur ta un inicia- 
tiva cu Aruba mester ta sumamente 
orguyoso di dje,” Prome Minister a 
expresa. 


Prome Minister ta felicita Wind Creek 
cu un otro “Long Table Event” exitoso 


“Ora hendenan bin hunto nos por logra cosnan grandi pa nos pais” 

E 
siman aki nos ta celebra 9 di juni Dia Internacional di Archivo 
y durante e Conferencia Anual di Acuril cu e aña aki ta tuman- 
do luga na Jamaica. Minister Maduro a splica cu Aruba ta un isla 
dedica na adopta innovacion pa salbaguardia nos historia y his- 
toria colectivo. Aruba ta trahando pa conserva nos herencia cul- 
tural pa medio di uzo di tecnologia y nos pais ta un ehempel con 
ta traha cu coleccion di data. 


E aña aki e Conseho Internacional di Archivo (ICA) lo ta cele- 
brando su di 75 aña di existencia y trabou dedica di promove 
e importancia di documentacion y archivonan, y mas aun na e 
noble profesion di conservacion di documentacion y e maneho y 
desiminacion di informacion. 
E aña aki den e mundo di archivo e tema lo ta dirigi particular- 
mente riba e cambionan contemporaneo cu ta influencia e trabou 
di archivonan y cu ta percura pa cambio. Mescos cu otro institu- 
cionnan cultural rond di mundo, archivonan tambe ta cambiando 
nan manera di traha y presenta nan mes na e comunidad.  


Loke ta resalta den esaki ta e idea con nos sociedadnan rond 
mundo ta cambiando nan bista y asina tambe ta spera cu archi- 
vonan y otro instancianan di herencia cultural ta haci e cambi- 
onan necesario. 


Minister Maduro ta informa cu den e caso di Aruba sigur e caso 
no ta diferente y esaki a wordo influencia grandemente pa loke ta 
COVID. Esaki a pone varios instancia den e sector cultural realisa, 
cu bo mester ta un banda mas accesibel, cual sea e situacion. 
Como tal e tecnologia di informacion digital ta trece cu ne posi- 
bilidadnan sin frontera pa yega na incluso duna e servicio cu ta 
wordo spera.  


Y sigur esaki Archivo Nacional, hunto cu su otro coleganan partner 
na Aruba, manera Biblioteca Nacional y UNOCA desde 2022 a bin 
ta den un cooperacion intenso pa asina logra pone Aruba riba 
mapa como un pais di innovacion pa loke ta trata informacion 
digital. Y asina tambe cumpli cu loke nos comunidad ta spera di 
nos instancianan di herencia cultural pa ta mas accesibel digital- 
mente. 


Durante e conferencia anual di ACURIL na Jamaica e siman aki, 
Aruba como un pais innovador a haci presentacion di e proyecto 
digital yama “Coleccion Aruba”. Ta trata di un proyecto cu desde 
november aña pasa ta online caba, pero su lansamento oficial 
lo ta riba 28 di september, riba dia Internacional di Acceso na 
Informacion, decreta dor di Nacionnan Uni. Na Jamaica, Aruba 
a presenta e cooperacion aki cu a conduci na creacion di un 
plataforma digital y cu por sirbi pa modelo pa Caribe. Caribe 
tin su realidad Caribense, di ta paisnan chikito y cu medionan 


limita, pero cu loke Aruba a demostra ta cu por traha na un bon 
acceso di informacion pa medio di cooperacion y asistencia na 
un y otro.  Un cooperacion cu a cuminsa cu 3 instancia riba e 
tereno cultural historico na november 2022 y cu ya pa fin di 
2022 tabata conta cu 2 partner mas, esta Museo Arquelogico 
Nacional Aruba y Monumenten Fonds. Y awe na juni ta conta cu 
11 partner cu tin coleccion mientras cu tin partnernan strate- 
gico, manera Fundacion Amigonan di Archivo, Representacion di 
Hulanda na Aruba, Fondo Mondriaan di Hulanda, Prins Bernhard 
Cultuurfonds Caribe, SETAR y Internet Archive (archive.org).  


Segun Minister Maduro Aruba a crea asina aki tambe su momento 
na dicho conferencia y unda hopi interes a keda demostra. Esaki 
a keda presenta riba e prome dia ACURIL riba dialuna 5 di juni dor 
di e mandatario durante su presentacion como un di e keynote 
speakernan. Minister Maduro a splica henter e proyecto y kico ta 
su impacto no solamente pa nos propio habitantenan, sino tambe 
mundo henter. Despues di cuadro general aki director di Archivo 
Nacional sr. Raymond Hernandez y specialista di informacion di 
Biblioteca Nacional sr. Peter Scholing a pone un cuadro general 
di loke ta e situacion Caribense cu a pone tambe cu e instanci- 
anan aki a scoge pa un modelo di cooperacion cu a keda poni 
como Modelo Aruba. Sigui riba dia 6 di juni pa un presentacion 
di sr. Edric Croes di ANA y sr. Peter Scholing di BNA riba e aspec- 
tonan tecnico di e plataforma y e formula di cooperacion, mien- 
tras riba 7 di juni sra. Shakira Croes di ANA y representante di 
fundacion Amigonan di Archivo a presenta e “Aruba way” con pa 
yega na fondonan pa sostene trabou di Archivo Nacional y tambe 
awor e Coleccion.aw.  


Minister Maduro ta gradici y felicita tur esnan cu ta traha den e 
area di archivo y di informacion. Aruba ta sigui cu su compro- 
miso pa preservacion y promocion di patrimonio cultural atrabes 
di iniciativanan innovativo di digitalisacion. 
Por ultimo nos por mira riba un siman exitoso y cu ta duna 
muestra di na momento cu uni forsa bo logronan por ta grandi. Y 
esaki a keda presenta na un foro internacional hustamente den e 
siman cu ta celebra Dia Internacional di Archivo segun e manda- 
tario a informa.  


9 di juni Dia Internacional di Archivo: 


Minister Maduro a presenta Aruba ariba mapa como un 
pais di innovacion pa loke ta trata informacion digital 
Asina brindando nos comunidad accesibilidad digital na nos herencia cultural 

D 
iamars mainta, Prome Minister Evelyn 
Wever-Croes hunto cu presidente di Par- 
lamento sr. Edgard Vrolijk y Parlamentario 
Shailiny Tromp-Lee a bishita Aurora Kleuter- 
school pa mira e proyecto di innovacion cu 
nan a implementa cu e premio cu nan a gana 
cu e campaña di Edutech. Manera ta conoci, 
Edutech ta un proyecto di innovacion cu Go- 
bierno hunto cu Futuro a lansa, pa asina duna 
scolnan e oportunidad di por gana fondo pa 
por adkiri materialnan di digitalisacion pa nan 
scol. 


Aurora Kleuterschool a tuma e iniciativa aki, y 
a sali un di scolnan ganado. E scol tin un total 
di tres klas di scol preparatorio y cu e premio 
cu nan a gana, a logra cumpra tres eBoard pa 
cada klas. Esaki sigur tabata un cambio grandi 
pa e scol den e manera di duna les, pero cu 
practica, awe tur docente a logra adapta na 
e sistema nobo aki cu ta di gran beneficio 
pa e alumnonan. Mirando cu e bida diario di 
cada mucha ta draai rond di digitalisacion, ta 
importante di por alinea e dosnan aki cu otro, 
pues e sistema di enseñansa, cu e weganan 
digital cu ta parti di e mucha su rutina di dia. 


Prome Minister a indica di ta contento di por 
tabata tin e oportunidad di aprecia con e 
juffrouwnan ta duna les riba e borchi digital 
aki, y e entusiasmo di e muchanan pa ta mas 
participe den klas. E sistema di digitalisacion 
den enseñansa ta permiti e muchanan di 
chikito caba siña con pa traha cu tablets y tur 
loke tin di haber cu computer pa den futuro 
nan ta posee tur e habilidadnan pa ta exitoso 
den cualkier carera di nan escogencia. 


“Mi ta felicita Aurora Kleuterschool, e cabe- 
sante Juffrouw Jessica y ful e cuerpo di docente 
pa e trabou cu nan ta eherciendo, y e deter- 
minacion pa sigui logra cosnan grandi pa nan 
scol. Nan tin hopi plan ambicioso pa cu digi- 
talisacion, y nos como Gobierno lo sigui duna 
di nos parti pa por yuda nan tambe” Prome 
Minister a expresa. 


Prome Minister ta felicita Aurora Kleuterschool como 
un di e scolnan ganador di e campaña di Edutech 


Cu e fondo ricibi a cumpra 3 eBoards pa asina por duna les digital 

YOU are invited to an interesting series of 
lectures on art in relation to the culture of 
the Caribbean. Our lecturer is art historian 
Therese Hadchity from Barbados. 
Many interesting topics will be addressed. 


To mention a few: 
The different art forms and their superpowers; 
Caribbean popular expressions; The popular 
as unifying agent; 
The popular as anti-European; Pioneers of 
Caribbean 
anti-colonialism; 
Generational 
transitions in Caribbean art; From nation 
building to nation critique, diaspora, multi- 
culturalism, cosmopolitanism; Cultural policy 
and the concept of the ‘Art Institution’ 
Museums, galleries, alternative spaces, bien- 
nials; Representations of Caribbean history in 
visual art, Public monuments in the Caribbean 
Curatorship. 


Short bio 
Therese Hadchity lives 
in 
Barbados 
since 
1990s, 
where 
she 
worked as a gallerist, 
freelance curator, art 
writer and lecturer. She 
grew up in Denmark 
and earned her first 
degree in art history 
from the University of 
Copenhagen. 
  
She earned her PhD from UWI Cave Hill in 
2016 with a dissertation centered on gener- 
ational dynamics in Caribbean Visual art. 
Her current research interests encompass 
Caribbean modernisms, media-studies, envi- 
ronmental humanities and post humanist 
thought. She is a temporary lecturer in the 
Department of Cultural Studies at Cave Hill. 


D 
iaranson 7 di juni e Cantante Infantil Carolyne Kock “Carly” a lansa 
su cancion nobo Dedica na tur e Tata y Welo. E cancion ta Titula: E 
cancion mas bunita e ta un cover di e cancion La Playa. 
Cantante: Carolyne Kock “Carly” 
Titulo: E cancion mas bunita 
Adaptacion y letra: Ruth Gaarie - Pitbull singing productions 
Recording and mixing: Diego Henriquez - DH Music Factory 
Mastering: Nigel Dream - Dreams Studio 
Estilista y make up: Caithlyne Kock 
Fotografo y Poster design: Robert Kock 


Cancion ta dedica na su Papi, Su Padu y su Daddy cu ta den Feliz 
memoria. Por yama bo radio y DJ faborito pa pidi pe cancion. Un cancion 
cu hopi emocionnan pa nos Tatanan.  


Video clip por wordo mira riba Youtube: 
https://www.youtube.com/watch?v=YXwqBLQ7hyI 


Ateliers’89 


8 lectures on 
contemporary art and 
art related topics 
in the Caribbean 


“E Cancion mas Bunita” 
cancion nobo riba mercado 
di Carolyne Kock “Carly” 

Fortaleza pa Famia 


D 
ios ta doño di tur creacion, pasobra Dios a crea tur cos, diabel no por crea nada, tur locual cu e diabel a haci ta sem- 
bra mal simia y corumpi mente di hende riba mundo y asina causa cu hende ta negocia cu e curpa, mente y spirito 
cu Dios a duna nan. E ta un gran peliger ora hende rechasa Dios, y cuminsa negocia den inmoralidad, droga, prostitucion 
etc, pasobra si no bini un arepentimento profundo, tur cos lo termina cu propio destruccion. 


Laga nos cuminsa asina aki: E yiu sabi ta acepta disciplina for di su tata, ma un hacido di bofon no ta haci caso di repren- 
dememto (Proverbionan 13:1). 


Hende tin e libertad di scoge entre bon y malo, p’esey Dios den su misericordia, bondad y amor a mustra e caminda di 
salbacion na un y tur (Juan 3;16-18). 


Ora hende ta negocia cu nan curpa, nan ta core peliger 24/7, y e ta asunto mas serio cu hopi hende ta kere. 


Boso no sa cu boso ta tempel di Dios, y cu e Spirito di Dios ta biba den boso. Si un hende destrui e tempel di Dios, Dios lo 
destrui e. Pasobra e tempel di Dios ta santo y esey ta loke boso ta (1 Corintionan 3:16). 
Awor nos tin di compronde e asunto di aki bon cla, ningun hende por destrui e tempel di Dios celestial, miho bisa haci 
daño na cielo. Pero nos tin di tene debido cuenta kico nos ta haci cu nos curpa aki na tera, pasobra pa motibo di mal 
comportacion y actitud bergonsoso nos ta cay den man di enemigo, kende su meta principal ta pa destrui hende. 
Hende ta bira esclavo di droga, alcohol, inmoralidad, pasion bergonsoso, y di locual ta para skirbi den 2 Timoteo 3:1-5, 
cual tur ta hiba na destruccion si no bini un arepentimento. 


Huy for di inmoralidad, Tur otro pica cu hende comete ta pafo di e curpa, ma e hende inmoral ta peca contra su mes curpa. 
Of boso no sa cu boso curpa ta e tempel di Spirito Santo. Kende ta den boso. Kende boso tin di Dios, y cu boso no ta 
pertenece na boso mes. Pasobra boso a wordo cumpra pa un prijs, P’esey glorifica Dios den boso curpa (1 Corintionan 
6:19). 


Ora un hende ta negocia den pica cu su curpa, e persona aki a rechasa e salbacion di nos Señor Cristo Hesus, y na mes 
un momento tambe a rechasa e Spirito santo di Dios, pasobra e Spirito santo di Dios ta puro y santo. Pa medio di esaki 
nos por compronde cu ta nos deber pa predica e evangelio tur dia na tur criatura, pasobra hopi no sa e peliger cu nan ta 
core, pero mas tristo ta, esnan cu ta haci bofon pa nan sigi den nan bagamunderia y inmoralidad. 


Esun cu ta uni su mes cu Señor ta un Spirito cun’E (1 Corintionan 6:17). 


Ta tempo pa mayornan uni den oracion den cada bario, den cada hogar, den nomber di Cristo Hesus, pasobra e diabel ta 
hambra tras di e hubentud den tur forma. Y tur cos ta cuminsa na cas, caminda muchanan mester wordo educa pa nan 
no negocia cu nan curpa pasobra e curpa no ta di nan. 


Laga nos reconoce cu Señor e ta Dios. E ta Esun cu a traha nos, y no ta nos a traha nos mes. Nos ta su pueblo y e carn- 
enan cu E ta pastorea (Salmo 100:3). 


Sinceramente, Pastor Marcel Balootje 


No negocia cu bo curpa, 
pasobra e no ta di bo 

De heer is mijn Herder 
De mens wigt maar God beslist 
Zie ik sta aan de deur en ik klop. 


Hierbij maken wij bekend van het 
overlijden van onze moeder, grootmoeder, 
overgrootmoeder: 


Mevr. Petronella 
Theodora Alspeer-Bosnie 


Weduwe van †Eduard Bosnie 
“Tante Nella, Oma Bosnie” 
Geboren: 08-04-1927 te Cottica, Suriname 
Overleden: 09-06-2023 te Dakota, Aruba 


Nabestaanden: 
Kinderen: 
†Frits Bosnie 
†Glenn Bosnie 
Ingrid Bosnie 
Lydia en Jeff Rey-Bosnie 
Gerda Bosnie 
Humphrey Bosnie 
Lilian Bosnie 
Christiaan en Willemijn Bosnie-Vanhagen 


Kleinkinderen + aangetrouwde fam.: 
Jacky. Kenneth. Anouk en Steve 
Aisha. Edward en Amaranta 
Gregory en Jay. Rocco. Jeremiha 
Gideon. Ezra. Najee. Rudie 
Azriah 


Achter kleinkineren: 
Jahwin, Amel-che, Georgia-Grace, Levi, Alaia, 
Amaya. Xander, Erzon. Jesrah. Jesrianne 


Helen Mohammed en familie 
Laura Arnell-Bosnie en kinderen 


Overige familie: teveel om te noemen 


Alspeer, Bosnie, Nooitmeer, Sno, van 
Leeuwaarden, Rijkaard, Pont, Hazelhoef, 
Elshot, Ringeling, Piesing, Pengel, Arnell, Rey, 
Verhagen, Remfrum, Dorder, Mohammed, 
Suares. 


Buren en Kennissen: Goedhoop, Bouwer, 
Enser, M. Laaf, Tevreden, Herts, Hoogvliet, E. 
Angela, Sleur, Lobrecht, Mohammed, T. Brown, 
Garcia, van Coblijn, Beeldsnijder, Lande, Brete, 
Rincones, Dania, Sneek, Hernandis, S. Brown, 
Angie W., Yee, Netto, Salomon, Kock, Lampe, 
Malmberg, Commenencia, Balinge. 


Haar verzorgsters: 
Raquel, de zusters + broeders van W.G.K. en 
Beatrice (haar prive verzorgster) 
Zuster en broeders van de Evangelische 
Broeder Gemeente. 


Sorry indien wij vergeten zijn in ons verdriet voor 
het noemen van enkele namen. 
Ma haar wens is om geen bloemen te sturen 
maar een donatie te geven aan haar kerk 
Evangelische Broeder Gemeente Aruba. 


Gelegenheid tot condoleren vindt plaats 
te Aurora Funeral Home vrijdag 16 juni 2023 
van 2pm – 4pm. Ma wordt in familie kring 
gecremeerd. 
Gelieve na de crematie geen rouwbeklag aan 
huis. 
Ziele Rust en Veiligheid 


“Señor ta mi wardador, mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rafael Simon 
Ridderstaat 
Mihor conoci como: “Fai” 
*03-03-1946 - †11-06-2023 


Tata: †Felipe Ridderstaat 


Mama: †Crispiniana Rhiodes 


Na nomber di su: 
Yiunan: 
Roberto Carlos Ridderstaat 
Carmen Jacqueline Ridderstaat 


Nieto(a)nan: 
Eugene Trimon y Lilien Ponson 
Jeremy Trimon y Daniela Kock 
Lyon Trimon y Liz Castellano 
Junaila Trimon y Anthony Tjin Kon Fat 


Bisanieto(a)nan: 
Ian Trimon, Lainey-Ann Trimon, Jayron Trimon 


Rumannan: 
†Petra Leest 
†Olga Maduro 
Norman (Buchi) Ridderstaat 
Lucia Ridderstaat y Demetrio Christiaans 
†Felis (Ichi) Ridderstaat 
Rosa y Sonny Martina 
Palmira Ridderstaat 


Mama di su yiunan: 
Carmen Mercedes Irausquin 


Ex-casa: Julia Perez y yiunan 


Su swa y cuñanan na Aruba y Corsow, 
sobrino(a)nan, primo(a)nan, comer y 
compernan, Amistad y conocirnan y 
bisiñanan na Bubali. 


Demas famia: 
Ridderstaat, Rhoides, Trimon, Irausquin, 
Leest, Maduro, Martinus, Martina, Farro, Frias, 
Pardo, Figaroa, Stuart, Silvania, Ras, Jacobs, 
Geerman, Gomez, Leonard, Winklaar, Kelly, 
Loopstok, Matos, Tromp, Christiaans, Albertsz, 
Boezem, Quandus, Thiel, Giel, Bermudez, 
Wever, Kwidama, Lacle, Sapuano, Rasmijn, 
Gavidia, Kock, Perez 


Nos disculpa si nos a lubida algn famia den 
nos tristeza 


Acto di entieri lo tuma lugar diabierna 16 
di juni 2023 di 9:00 pa 11:00 am na Aurora 
Funeral Home, despues ta sali pa Santana 
catolico na Noord. 


Nos ta lamenta cu despues di entiero no ta 
ricibi bishita na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 
Marie D. Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristeza nos ta 
anuncia fayecimento di: 


Jaime E. Dirksen 
*20-07-1957- † 12-06-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Juanita Filomena 
Werleman-Flanegin 
*16-05-1955 - †12-06-2023 


Acto di entiero lo wordo anuncia despues. 


